laion/Wikipedia-Exotic huggingface dataset:
আমি বীরাঙ্গনা বলছি

আমি বীরাঙ্গণা বলছি লেখিকা নীলিমা ইব্রাহিম রচিত একটি বই। এই বই'এ মহান মুক্তিযুদ্ধে পাকিস্তানি সেনাবাহিনীর সাথে ধর্ষিত হওয়া সাত জন নারীর করুন কাহিনী বর্ণিত হয়েছে। লেখিকা বইটিতে সাত জন বীরাঙ্গণা নারীর কথা বলেছেন যারা ভিন্ন ভিন্ন পারিবারিক অবস্থা থেকে এসেছে। দর্জির মেয়ে আছে, গ্রামের বিত্তশালী কৃষকের মেয়ে আছে আবার শহরের উচ্চ পদস্থ সরকারি কর্মকর্তা থেকে রাজনীতিবিদের মেয়ে আছে। তবে এই বীরাঙ্গণাদের মধ্যে একটি মিল হচ্ছে তারা জীবন যুদ্ধে কেউই পরাজিত হয়নি। মেহেরজান বলছে, “জীবনটা তো সরল সমান্তরালরেখায় সাজানো নয়। এর অধিকারী আমি সন্দেহ নেই, কিন্তু গতিপথ নিয়ন্ত্রণ করেন – কি বললেন আল্লাহ, পাগল হয়েছেন! বাঙালি মেয়ের জীবন পরিচালিত হবে আল্লাহর নির্দেশে! তাহলে এদেশের মৌলবী মওলানারা তো বেকার হয়ে থাকবেন, আর রাজনীতিবিদরাই বা চেঁচাবেন কি উপলক্ষ করে? না এসব আমার নিজস্ব মতামত, অভিযোগের বাঁধা আটি নয়।“ যে কথা তাহের (ফাতেমার স্বামী) জানে না সেই কথাই চাঁপা ডাক্তারকে বললো। সে নির্মম কাহিনী বর্ণনা করতে গিয়ে সে নিজেও কেঁদে উঠলো। ডাক্তার নিচু হয়ে চাঁপাকে প্রণাম করলো। দিদি, আপনারা প্রাতঃস্মরণীয় হয়ে থাকবেন। আশ্চর্য এতো ত্যাগ স্বীকার করে দেশ স্বাধীন করলো বাঙালিরা, আর মা বোনদের দেয়া ত্যাগের মূল্য দিতে পারলো না। দূর্ভাগ্য সে দেশের! আমি মাঝে মাঝে ওর ঘরে গিয়ে বসতাম। চোখ নিচু করে মিনা বেরিয়ে যেতো অথবা ঘরে ঢুকতো। কিছু জিজ্ঞেস করলে খুব কুন্ঠিতভাবে জবাব দিতো। বলতাম, জেরিনা এই মেয়েগুলোর বুকে আগুন জ্বেলে দিতে পারিস না, ওরা কেন মাথা নিচু করে চলে? নীলিমাদি তোমাদের এ সমাজ ওদের চারিদিকে যে আগুন জ্বেলে রেখেছে তার উত্তাপেই ওরা মুখ তুলতে পারে না। বেশি বেশি বক্তৃতা দিও না। ওদের সম্পর্কে জেরিনা খুব বেশি স্পর্শকাতর ছিল। Armbruster, Heidi; Anna Laerke (২০০৯)। Taking Sides: Ethics, Politics, and Fieldwork in Anthropology। Berghahn। পৃষ্ঠা 78। আইএসবিএন 978-1-84545-701-3।  Azim, Firdous (২০১২)। Ania Loomba, Ritty A. Lukose, সম্পাদক। South Asian Feminisms। Duke University Press। পৃষ্ঠা 273। আইএসবিএন 978-0-8223-5179-5।
অক্ষয় কুমার (দ্ব্যর্থতা নিরসন)

অক্ষয় কুমার বলতে নিচের ব‍্যক্তিদের বুঝানো হতে পারে :- অক্ষয়কুমার (রামায়ণ) - রামায়ণের অন্যতম চরিত্র, লঙ্কারাজ রাবণের কনিষ্ঠ পুত্র এবং মেঘনাদের ভাই। অক্ষয়কুমার দত্ত (১৯২০ - ১৮৮৬) - একজন বাঙালী লেখক। অক্ষয়কুমার দত্তগুপ্ত (১৮৮১ - ১৯৭৯) - একজন বাঙালি শিক্ষাবিদ ও সাহিত্যিক। অক্ষয়কুমার বড়াল (১৮৬০ - ১৯১৯) - বাংলা সাহিত্যের অন্যতম শ্রেষ্ঠ বাঙালি কবি। অক্ষয়কুমার মৈত্রেয় (১৮৬১ - ১৯৩০) - একজন বাঙালি ইতিহাসবেত্তা ও সমাজকর্মী। অক্ষয় কুমার সেন (১৮৫৮ - ১৯২৩) - একজন বাঙালি লেখক ও সাধক। অক্ষয় কুমার (জন্ম: ১৯৬৭) - একজন ভারতীয় হিন্দি চলচ্চিত্র অভিনেতা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
এ. পি. লুকাস

আলফ্রেড পেরি (বানি) লুকাস (ইংরেজি: A. P. Lucas; জন্ম: ২০ ফেব্রুয়ারি, ১৮৫৭ - মৃত্যু: ১২ অক্টোবর, ১৯২৩) লন্ডনের ওয়েস্টমিনস্টার এলাকায় জন্মগ্রহণকারী ইংল্যান্ডের বিশিষ্ট আন্তর্জাতিক ক্রিকেটার ছিলেন। ইংল্যান্ড ক্রিকেট দলের সদস্যরূপে টেস্ট ক্রিকেটে অংশগ্রহণ করেন। ঘরোয়া কাউন্টি ক্রিকেটে কেমব্রিজ বিশ্ববিদ্যালয়, সারে, মিডলসেক্স ও এসেক্স ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি ডানহাতে স্লো বোলিংয়ে পারদর্শী ছিলেন এ. পি. লুকাস। আপিংহাম স্কুল অধ্যয়ন শেষে কেমব্রিজের ক্লেয়ার কলেজে পড়াশোনা করেন তিনি। সতের বছর বয়সে ব্যতিক্রমধর্মী ব্যাটসম্যান হিসেবে এমসিসি’র বিপক্ষে ১৩৬ রানের ইনিংস খেলেন। এ সময়ে তিনি বিশ্ববিদ্যালয় দল ও ছুটির দিনগুলোয় সারের পক্ষে খেলেন। ১৮৭৬ সালে লুকাস লীগের শীর্ষসারির ব্যাটসম্যান হন। ১৮৭৭ সালে তার ব্যাটিংয়ে আরও উন্নতি ঘটে। তিনি কেবলমাত্র ব্যাটিং গড়ে ডব্লিউজি গ্রেসের পিছনে ছিলেন। এছাড়াও, কার্যকরী স্লো বোলার হিসেবেও নিজের দক্ষতা তুলে ধরেন। উইকেটপ্রতি চৌদ্দরানেরও কম দিয়ে ৩৪ উইকেট পান। ১৮৮২ সালে প্রথম-শ্রেণীর ক্রিকেটে নিজ বিশ্ববিদ্যালয় দলের বিরুদ্ধে জেন্টলম্যান অব ইংল্যান্ড দলের পক্ষে নিজস্ব সেরা ৬/১০ লাভ করেন। ব্যবসায়িক দায়বদ্ধতার কারণে ১৮৭৬-৭৭ মৌসুমে প্রথমবারের মতো টেস্ট দলের সদস্যরূপে অস্ট্রেলিয়া সফরে যেতে পারেননি। কিন্তু গত বছরে কেমব্রিজে থাকাকালীন তেমন সাফল্য লাভ না করা স্বত্ত্বেও লর্ড হ্যারিসের নেতৃত্বাধীন দলের সদস্যরূপে ১৮৭৮-৭৯ মৌসুমে একমাত্র সফরে যান। টম এমেটের পর তিনি বোলিংয়ে দক্ষতার স্বাক্ষর রাখেন। ১৮৮০ সালে ইংল্যান্ডে অনুষ্ঠিত পাঁচ টেস্ট সিরিজের প্রথমটিতে ৫৫ তোলেন। ১৮৮০ সালে কেনিংটন ওভালে টেস্ট ক্রিকেটের ইতিহাসে ডব্লিউ. জি. গ্রেসকে সাথে নিয়ে প্রথমবারের মতো শতরানের জুটি গড়েন। ৬-৮ সেপ্টেম্বর, ১৮৮০ সালে তারা এ শতরানের জুটিটি গড়েন অস্ট্রেলিয়ার বিপক্ষে। ১৮৮৪ মৌসুমের প্রথম দুই টেস্টে অংশ নেন। তন্মধ্যে স্টিকি উইকেটে অবস্থান করে অপরাজিত ১৫ তুলেছিলেন। ব্যাংকে চাকরি করার কারণে তাকে ১৯০২ সাল থেকে বেশ কিছু সীমাবদ্ধতার মুখোমুখি হতে হয়। তারপরও পঞ্চাশ বছর বয়সে সর্বশেষ ক্রিকেট খেলায় অংশ নিয়েছিলেন তিনি। "Surrey players". CricketArchive. Retrieved 10 August, 2017. "Middlesex players". CricketArchive. Retrieved 28 May, 2017. "Lucas, Alfred Perry (LCS875AP)"। A Cambridge Alumni Database। কেমব্রিজ বিশ্ববিদ্যালয়। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Uppingham School v MCC in 1874 শতক (ক্রিকেট) টেস্ট ক্রিকেট ইংল্যান্ড ক্রিকেট দল ইএসপিএনক্রিকইনফোতে এ. পি. লুকাস (ইংরেজি) ক্রিকেটআর্কাইভে এ. পি. লুকাস (সদস্যতা প্রয়োজনীয়) (ইংরেজি)
হাউসফুল ৩

হাউজফুল ৩ হচ্ছে সাজিদ নাদিয়াওয়ালা প্রযোজিত এবং সাজিদ-ফরহাদ কর্তৃক পরিচালিত একটি ভারতীয় রম্য চলচ্চিত্র। এটি হাউজফুল সিরিজের তৃতীয় চলচ্চিত্র; যাতে মূখ্য ভুমিকায় অভিনয় করেছে অক্ষয় কুমার, জ্যাকলিন ফার্নান্দেজ, অভিষেক বচ্চন, নার্গিস ফাখরি, রিতেশ দেশমুখ। চলচ্চিত্রটি ২০১৬ সালের ৩ জুন মুক্তি পায়। অক্ষয় কুমার - স্যান্ডি জ্যাকলিন ফার্নান্দেজ - গঙ্গা অভিষেক বচ্চন - বান্টি নার্গিস ফাখরি - সরস্বতী রিতেশ দেশমুখ - টেডি লিসা হেইডোন - যমুনা জ্যাকি শ্রফ - উর্জা নাগ্রিক বোমান ইরানি - বাঁটুক প্যাটেল "Akshay Kumars Housefull 3 Blooper, Also Starring Riteish, Abhishek - NDTV Movies"। NDTVMovies.com। সংগ্রহের তারিখ ২৩ আগস্ট ২০১৫।  "Snapshot: Akshay Kumar, Riteish Deshmukh look adorable in 'Housefull 3' look test"। IBNLive। সংগ্রহের তারিখ ২৩ আগস্ট ২০১৫। [স্থায়ীভাবে অকার্যকর সংযোগ] ইন্টারনেট মুভি ডেটাবেজে হাউসফুল ৩ (ইংরেজি) বলিউড হাঙ্গামায় হাউসফুল থ্রি (ইংরেজি)
যমুনা ফিউচার পার্ক

যমুনা ফিউচার পার্ক বাংলাদেশের ঢাকা শহরের বারিধারাতে অবস্থিত একটি বহুতল বিশিষ্ট বিপণী কেন্দ্র। প্রায় ৪,১০০,০০০ বর্গফুট আয়তনের এই বিপণী কেন্দ্রটি দক্ষিণ এশিয়ার সর্ববৃহৎ শপিং মল হিসাবে পরিচিত। যমুনা বিল্ডার্স লিঃ ২০০২ সালে এই স্থাপনাটি তৈরির কাজ শুরু করে এবং ২০১৩ সালের ৬ সেপ্টেম্বর তা সর্ব-সাধারণের জন্য খুলে দেয়। যমুনা ফিউচার পার্ক ঢাকা শহরের অভিজাত জায়গা কুড়িল, বসুন্ধরা, প্রগতি সরণি, বারিধারা ও গুলশান এর মত জায়গার কাছাকাছি। এটি হযরত শাহজালাল আন্তর্জাতিক বিমানবন্দরের খুব নিকটে অবস্থিত। এর কাছ থেকে কুড়িল উড়ালসেতু খুব কাছাকাছি যা কিনা খুলে দেওয়া হয় ২০১৩ সালের অগাস্ট মাসে। কেএফসি পিৎজা হাট টাকিয়া লত্ত ব্লকবাস্টার সিনেমাস "Project at a Glance"। Jamuna Future Park। ২৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৩।  "Features"। Jamuna Future Park। ২৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৩।  "Jamuna Future Park to open soon"। The Daily Star। ৮ অক্টোবর ২০১২। সংগ্রহের তারিখ ১০ অক্টোবর ২০১২।  "Jamuna Future Park opens soon"। Daily Sun। ৭ অক্টোবর ২০১২। ১৫ মে ২০১৩ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১২।  ফেসবুকে যমুনা ফিউচার পার্ক উইকিমিডিয়া কমন্সে যমুনা ফিউচার পার্ক সংক্রান্ত মিডিয়া রয়েছে।
অশোক রাজপথ

অশোক রাজপথ (Hindi: अशोक राजपथ) হল ভারতের বিহার রাজ্যের রাজধানী পাটনা শহরের একটি রাস্তা। এই রাস্তাটি মৌর্য সম্রাট অশোকের নামে নামাঙ্কিত। তিনি খ্রিস্টপূর্ব ২৬৯ থেকে ২৩২ অব্দের মধ্যবর্তী সময়ে ভারতীয় উপমহাদেশ শাসন করেছিলেন। অশোক রাজপথে পাটনার সঙ্গে পাটনা সাহিবকে যুক্ত করেছে। গোলঘর থেকে শুরু করে এই রাস্তাটি গঙ্গা নদীর সমান্তরালে গিয়ে দিদারগঞ্জে শেষ হয়েছে। এই রাস্তার এক দিকে অনেকগুলি বাজার ও অন্যদিকে পাটনা বিশ্ববিদ্যালয় অবস্থিত হওয়ায় এটি একটি ব্যস্ত রাস্তা। পাটনার কয়েকটি ঐতিহাসিক স্থান এই রাস্তার ধারে অবস্থিত। এগুলি হল: গোলঘর, গান্ধী ময়দান, ক্রাইস্ট চার্চ, কার্গিল চক, পাটনা বিশ্ববিদ্যালয় (পাটনা কলেজ, সায়েন্স কলেজ ও অন্যান্য কলেজ সহ), পিএমসিএইচ, ন্যাশনাল ইনস্টিটিউট অফ টেকনোলজি, পাটনা, পাথার কি মসজিদ, তখত শ্রী হরমন্দির সাহিব ইত্যাদি। অশোক রাজপথ সংলগ্ন এলাকা পাটনা পুলিশের পিরবাহোর থানার অন্তর্গত। খুদা বক্স ওরিয়েন্টাল লাইব্রেরি বি এন কলেজ পাটনা বিশ্ববিদ্যালয় পাটনা মেডিক্যাল কলেজ ও হাসপাতাল ন্যাশনাল ইনস্টিটিউট অফ টেকনোলজি, পাটনা Ashok Rajpath, PATNA School students block roads in Patna Zee News. Retrieved Jun 14, 2010 Thapur (1973), p. 51. Ashok Rajpath All Set To Revamp ওয়েব্যাক মেশিনে আর্কাইভকৃত ৩ মার্চ ২০১৬ তারিখে The Patna Express. Retrieved Oct 24, 2007 Bomb scare on Ashok Rajpath ওয়েব্যাক মেশিনে আর্কাইভকৃত ২০১৪-০১-০৬ তারিখে The Times of India. Retrieved Feb 23, 2013 "Bachpan"। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৫।
গোলঘর

গোলঘর (হিন্দি: गोलघर) হল ভারতের বিহার রাজ্যের রাজধানী পাটনা শহরের গান্ধী ময়দানের পশ্চিমে অবস্থিত একটি শস্যাগার। ১৭৮৬ সালে ক্যাপ্টেন জন গার্স্টিন এটি নির্মাণ করেন। ছিয়াত্তরের মন্বন্তরে (১৭৭০ খ্রিষ্টাব্দের দুর্ভিক্ষ) বাংলা ও বিহার অঞ্চলে ১ কোটি লোক মারা যান। এরপরই ভারতের গভর্নর-জেনারেল ওয়ারেন হেস্টিংস ব্রিটিশ সেনাবাহিনীর জন্য একটি মৌচাক আকৃতির শস্যাগার নির্মাণের আদেশ দেন। ব্রিটিশ ইস্ট ইন্ডিয়া কোম্পানির ইঞ্জিনিয়ার ক্যাপ্টেন জন গার্স্টিন গোলঘরের নকশা প্রস্তুত করেন এবং ভবনটি নির্মাণ করেন। ১৪০,০০০ টন খাদ্যশস্য মজুত রাখার ক্ষমতাযুক্ত এই শস্যাগারটির নির্মাণ সম্পূর্ণ হয় ১৭৮৬ সালের ২০ জুলাই। ২০০২ সালে গোলঘরের সংস্কার কাজ শুরু হয়। গোলঘর, পাটনা, ১৮৮৮ সালের চিত্র গোলঘর, পাটনা১৯শ শতাব্দীর চিত্র উইকিমিডিয়া কমন্সে গোলঘর সংক্রান্ত মিডিয়া রয়েছে। Golghar, 1888[স্থায়ীভাবে অকার্যকর সংযোগ] Victoria & Albert Museum. "Destinations :: Patna"। ১০ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৫।  "Golghar"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৫।  Golghar ওয়েব্যাক মেশিনে আর্কাইভকৃত ২ জানুয়ারি ২০০৭ তারিখে Directorate of Archaeology, Govt. of Bihar, official website. Development of Golghar as tourist site in limbo ওয়েব্যাক মেশিনে আর্কাইভকৃত ২০১২-১০-২১ তারিখে The Times of India, February 15, 2002.
বাল্মীকি নগর লোকসভা কেন্দ্র

বাল্মীকি নগর লোকসভা কেন্দ্র (হিন্দি: वाल्मीकि नगर लोक सभा निर्वाचन क्षेत्र) হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়। বাল্মীকি নগর লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল: বাল্মীকি নগর, রামনগর, নরকাটিয়াগঞ্জ, বাগাহা, লাউরিয়া ও সিকতা। বাগাহা লোকসভা কেন্দ্র পশ্চিম চম্পারণ জেলা লোকসভা কেন্দ্রগুলির তালিকা "General Election of India 2014, Constituencywise detail result" (পিডিএফ)। Election Commission of India। পৃষ্ঠা 47। ২০১৬-১১-২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৫-০৯-২১।  "Parliamentary Constituency wise Turnout for General Election - 2014"। ECI New Delhi। Archived from the original on ২০১৪-০৬-০৬। সংগ্রহের তারিখ ২০১৫-০৯-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
পশ্চিম চম্পারণ লোকসভা কেন্দ্র

পশ্চিম চম্পারণ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়। পশ্চিম চম্পারণ লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল: নউতন চানপাতিয়া বেত্তিয়া রাক্সাউল সুগৌলি নরকাটিয়া বেত্তিয়া লোকসভা কেন্দ্র পূর্ব চম্পারণ জেলা পশ্চিম চম্পারণ জেলা লোকসভা কেন্দ্রগুলির তালিকা
সভেতলানা আলেক্সিয়েভিচ

সভেতলানা আলেক্সিয়েভিচ (জন্ম: ৩১ মে, ১৯৪৮) বেলারুশীয় প্রমিলা সাংবাদিক এবং লেখিকা। তিনি ২০১৫ সালে সাহিত্যে নোবেল পুরস্কার লাভ করেন। তিনি বেলারুশের ইতিহাসে একমাত্র ব্যক্তি, যিনি নোবেল পুরস্কার পেয়েছেন। ৬৭ বছর বয়সী সভেতলানা আলেক্সিয়েভিচ হলেন চতুর্দশ নারী, যিনি সাহিত্যে নোবেল পেলেন। নিজের দেশে আলেক্সিয়েভিচ সরকারের একজন সমালোচক হিসেবে পরিচিত। আর তিনিই প্রথম সাংবাদিক, যিনি সাহিত্যের সবচেয়ে সম্মানজনক এই পুরস্কার পেলেন। এই লেখিকা এ মনুমন্টে টু সাফারিং অ্যান্ড করেজ ইন আওয়ার টাইম বইয়ের জন্য এ পুরস্কার পেয়েছেন। নোবেল পুরস্কারের ইতিহাসে আলেক্সিয়েভিচ ১৪তম নারী যিনি এ পুরস্কার পেলেন। পুরস্কারের অর্থমূল্য আট মিলিয়ন সুইডিশ ক্রোনার বা নয় লাখ ৫০ হাজার ইউএস ডলার। চেরনোবিল এবং দ্বিতীয় বিশ্বযুদ্ধ নিয়ে লেখা বইয়ের মাধ্যমেই আলেক্সিয়েভিচ আন্তর্জাতিক অঙ্গনে পরিচিত অর্জন করেন। এই দুই ঘটনার ভয়াবহতা তিনি প্রত্যক্ষদর্শীর বরাতে আবেগ দিয়ে ফুটিয়ে তুলেছিলেন। তার সেই বইগুলো বিভিন্ন ভাষায় অনূদিত হয়েছে। নোবেল পুরস্কার ছাড়াও তিনি আন্তর্জাতিক পুরস্কারে ভূষিত হয়েছেন। সাহিত্যে নোবেল বিজয়ী ১১২তম লেখক হিসাবে তার নাম ঘোষণা করে সুইডিশ অ্যাকাডেমির প্রধান সারা দানিউস বলেন, “আলেক্সিয়েভিচ তার অনন্যসাধারণ লেখনি শৈলীর মাধ্যমে সতর্কভাবে বাছাই করা কিছু কণ্ঠের যে কোলাজ রচনা করেছেন, তা পুরো একটি যুগ সম্পর্কে আমাদের বোধের জগৎকে নিয়ে গেছে আরও গভীরে।" সভেতলানা আলেক্সিয়েভিচের চল্লিশ বছর কেটেছে সাবেক সোভিয়েত ইউনিয়ন ও তার পরের সময়ের অসংখ্য মানুষের জীবন কাহিনী শুনে। তবে তার গদ্য কেবল ইতিহাসকে তুলে ধরেনি, ধারণ করেছে মানুষের আবেগের ইতিহাস। প্রায় অর্ধ-শতক পর একজন সাহিত্যিককে এই পুরস্কার দেওয়া হল, যিনি মূলত ‘নন-ফিকশন’ লেখক। Blissett, Chelly. "Author Svetlana Aleksievich nominated for 2014 Nobel Prize ওয়েব্যাক মেশিনে আর্কাইভকৃত ৭ জানুয়ারি ২০১৫ তারিখে". Yekaterinburg News. January 28, 2014. Retrieved January 28, 2014. Treijs, Erica (৮ অক্টোবর ২০১৫)। "Nobelpriset i litteratur till Svetlana Aleksijevitj" [Nobel Prize in literature to Svetlana Aleksijevitj]। www.svd.se। Svenska Dagbladet। সংগ্রহের তারিখ ৮ অক্টোবর ২০১৫।  Svetlana Alexievich wins Nobel Literature prize, BBC News (8 October 2015) "Svetlana Alexievich, investigative journalist from Belarus, wins Nobel Prize in Literature"। Pbs.org। ২০১৩-১০-১৩। সংগ্রহের তারিখ ২০১৫-১০-০৮।  Colin Dwyer (২০১৫-০৬-২৮)। "Belarusian Journalist Svetlana Alexievich Wins Literature Nobel : The Two-Way"। NPR। সংগ্রহের তারিখ ২০১৫-১০-০৮।  http://www.prothomalo.com/international/article/649615/
চুনাখোলা মসজিদ

চুনখোলা মসজিদ বাংলাদেশের বাগেরহাট জেলায় অবস্থিত একটি পুরাকীর্তি। চুনখোলা গ্রামে ১৫ শতকে নির্মিত এই মসজিদটি অবস্থিত। মসজিদটির স্থাপত্যশৈলী খান জাহান আলী নির্মিত অন্যান্য স্থাপত্যশৈলী থেকে ভিন্ন। ৭.৭ বর্গমিটার চৌকোণা দালানের দেয়ালগুলো ২.২৪ মিটার করে পুরু। মসজিদটির পূর্বদিকে ৩টি এবং উত্তর ও দক্ষিণ দিকে একটি করে প্রবেশদ্বার রয়েছে। এতে তিনটি মিহরাব রয়েছে যার মধ্যে কেন্দ্রীয় মিহরাবটি সবচেয়ে বড়। মসজিদে একটি অর্ধগম্বুজ আছে। ইটের দেয়ালসমূহ নষ্ট হয়ে যাওয়ার পরে ১৯৮০ সালে ইউনেস্কোর সহায়তায় সংস্কার করা হয়। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা খুলনা বিভাগের মসজিদের তালিকা "বাগেরহাট জেলার পুরাকীর্তি"। ৩০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  ডেস্ক, ভিডিও (২০২৩-০৪-০৮)। "মধ্যযুগীয় স্থাপত্যশৈলির চুনাখোলা মসজিদ"। Prothomalo। সংগ্রহের তারিখ ২০২৩-০৫-৩১।  উইকিমিডিয়া কমন্সে চুনাখোলা মসজিদ সংক্রান্ত মিডিয়া রয়েছে।
জিন্দা পীর মসজিদ

জিন্দাপীর মসজিদ বাংলাদেশের বাগেরহাট জেলায় অবস্থিত একটি পুরাকীর্তি। বাগেরহাট খান জাহান আলী মাজার এর পশ্চিম পাশ কিছুদূর এগিয়ে একটি রাস্তা নেমে গেছে যার পাশে এক গুম্বুজ বিশিষ্ট একটি মসজিদ যা জিন্দা পীরের মাজার নামে পরিচিত। জিন্দাপীরের মাজার ও মসজিদ একই প্রাচীর বেষ্টিত এলাকায় অবস্থিত। একগম্বুজ বিশিষ্ট মধ্যযুগীয় এই মসজিদটি জিন্দাপীর মাজার কমপ্লেক্সের উত্তর-পশ্চিম কোনায় অবস্থিত। এই মসজিদের চারপাশের চারটি গোলাকার বুরুজ রয়েছে। মসজিদের দেয়ালগুলো গড়ে ১.৫২মিঃ পুরু। পূর্বের দেওয়ালে তিনটি দরজা ও পশ্চিমের দেওয়ালে তিনটি মেহরাব আছে। উত্তর ও দক্ষিণ দেয়ালে ১ টি করে দরজা। মসজিদে আট কোণাকৃতি ৪টি মিনার আছে যা বলয়-সমৃদ্ধ। মসজিদের গায়ে এখনও কিছু পোড়ামাটির চিত্রফলক আছে। মসজিদের নির্মান ও দেয়ালে পোড়াটির চিত্র খান-ই-জাহানী স্টাইলের পরিচয় প্রদান করে না। এই মসজিদটি পরবর্তীকালের। হোসেন শাহ বা তার পুত্র নুসরত শাহর আমলে নির্মিত হয়েছিল। জিন্দাপীরের প্রকৃত নাম মতভেদ রয়েছে। কোন কোন ঐতিহাসিকের মতে তার নাম আহমদ খা। মি: ওমালীর মতে আহমদ আলী। আ: ফ: ম: জলিল এর মতে সৈয়দ আহমদ শাহ ওরফে জিন্দাপীর। মাযারের উত্তর পাশে একটি পাকা কবর আছে। যা জিন্দা পীরের পুত্রের কবর বলে চিহ্নিত হয়। ভাঙা অবস্থায় থাকা ছাদের অর্ধগোলাকার গম্বুজটি ২০০২ সালে সংস্কার করা হয়। বাংলাদেশের মসজিদের তালিকা খুলনা বিভাগের মসজিদের তালিকা "বাগেরহাট জেলার পুরাকীর্তি"। ৩০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  ২. বাঙলাদেশের প্রত্নসম্পদ: আবুল কালাম মোহাম্মদ যাকারিয়া
গান্ধীগ্রাম, তামিলনাড়ু

গান্ধীগ্রাম ( ইংরেজি: Gandhigram) ভারতের তামিলনাড়ু রাজ্যের ডিন্ডিগুল জেলার একটি শহর । ভারতের ২০০১ সালের আদম শুমারি অনুসারে গান্ধীগ্রাম শহরের জনসংখ্যা হল ১০,৬৬৬ জন; এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%; তার চাইতে গান্ধীগ্রাম এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ১,২০০৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) টেমপ্লেট:তামিলনাড়ুর-শহর-অসম্পূর্ণ
ছেন কেং

ছেন কেং, বা, ছেন গেং (ইংরেজি: Chen Geng) (চীনা: 陳賡; ফিনিন: Chén Gēng; ২৭ ফেব্রুয়ারি ১৯০৩ - ১৬ মার্চ ১৯৬১) ছিলেন একজন চীনা কমিউনিস্ট সামরিক নেতা। তিনি ১৯২২ সালে কমিউনিস্ট পার্টিতে যোগ দেন। পার্টির সপ্তম কংগ্রেসের কেন্দ্রীয় কমিটির বিকল্প সদস্য ও অষ্টম কংগ্রেসের কেন্দ্রীয় কমিটির পূর্ণ সদস্য নির্বাচিত হন। চীনা গণ স্বেচ্ছাবাহিনীর ডেপুটি কম্যান্ডাররূপে কোরিয়াতে কৃতিত্বের পরিচয় দেন। ১৯৫৯ সালে তাকে চীনের প্রতিরক্ষা দপ্তরের উপমন্ত্রী নিযুক্ত করা হয়। ১৯৩২ সালে ছেন কেং লু স্যুনের সাথে সাক্ষাৎ করেন। সেই সাক্ষাতে লু স্যুন সোভিয়েত অঞ্চল সম্বন্ধে অনেক তথ্য ছেন কেংয়ের কাছে জানতে চেয়েছিলেন। সেদিন সারা বিকাল লু স্যুন ছেনের সাথে কথাবার্তা বলেন। রাত্রি প্রায় শেষ হয়ে এলে তবে ছেন বিদায় নিতে পেরেছিলেন। সেন নালান, লু স্যুন, জীবনী ও সাহিত্য, বিদেশি ভাষা প্রকাশনালয়, পেইচিং, প্রথম সংস্করণ ১৯৮৬, পৃষ্ঠা ২২৯-২৩০
ডাডলি নোর্স

আর্থার ডাডলি নোর্স (ইংরেজি: Dudley Nourse; জন্ম: ১২ নভেম্বর, ১৯১০ - মৃত্যু: ১৪ আগস্ট, ১৯৮১) নাটাল প্রদেশের ডারবান এলাকায় জন্মগ্রহণকারী দক্ষিণ আফ্রিকার বিখ্যাত ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্যসহ দলের অধিনায়ক ছিলেন তিনি। দলে তিনি মূলতঃ ডানহাতি ব্যাটসম্যানরূপে দায়িত্ব পালন করতেন। এছাড়াও ডানহাতে বোলিংয়ে পারদর্শী ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের প্রতিনিধিত্ব করেছেন ডাডলি নোর্স। অন্যতম ব্যাটসম্যান আর্থার (ডেভ) নোর্সের সন্তান তিনি। অস্ট্রেলিয়ার গভর্নর-জেনারেল দ্বিতীয় আর্ল অব ডাডলি উইলিয়াম ওয়ার্ডের নাম অনুসরণে তার নাম রাখা হয়েছিল। সফরকারী দক্ষিণ আফ্রিকা দলের সদস্যরূপে ডেভ নোর্স দক্ষিণ অস্ট্রেলিয়ার বিপক্ষে দ্বি-শতক হাঁকানোর কয়েকদিন পর তিনি জন্মগ্রহণ করেছিলেন। আর্ল ডাডলি ডেভের ইনিংস ও সন্তানের কথা শুনে তাকে তার নাম অনুসারে রাখার ইচ্ছা ব্যক্ত করেন। দীর্ঘ ষোল বছরের খেলোয়াড়ী জীবনে ৩৪ টেস্টে অংশগ্রহণের সুযোগ পেয়েছেন তিনি। অবসরগ্রহণকালীন সময়ে দক্ষিণ আফ্রিকার ব্যাটসম্যানদের মধ্যে ব্যাটিং গড়ে শীর্ষ স্থানে ছিলেন। পরবর্তীতে জ্যাক ক্যালিস ও গ্রেইম পোলক তা অতিক্রম করেন। ১৫ টেস্টে দলকে নেতৃত্ব দিয়েছেন। ১৯৫১ সালে ইংল্যান্ডের বিপক্ষে বৃদ্ধাঙ্গুলের আঘাত থাকা স্বত্ত্বেও ২০৮ রান তুলেছিলেন। অধিনায়কোচিত এ ইনিংসে সম্পর্কে উইজডেন মন্তব্য করে যে, নোর্স তার সেরা ইনিংস খেলেছেন। এ সিরিজের পরই ক্রিকেট থেকে অবসর নেন তিনি। ১৯৪৮ সালে উইজডেন কর্তৃক দলীয় সহঃ অধিনায়ক অ্যালান মেলভিল-সহ তাকে বর্ষসেরা ক্রিকেটার ঘোষণা করে। ডারবানে তার দেহাবসান ঘটে। "List of captains: South Africa – Tests"। Cricinfo। সংগ্রহের তারিখ ৩ ফেব্রুয়ারি ২০১৬।  Scorecard, South Australia v South Africans, Adelaide Oval, 4-8 November 1910, CricketArchive Dudley Nourse, Cricket in the blood Player profile, Cricinfo Dudley Nourse, Cricketer of the Year 1948, Wisden archive, from Cricinfo Let us now praise Dudley Nourse, Cricinfo, 6 September 2014 Dudley Nourse, Obituary, Wisden 1982, from ESPN Cricinfo ডেভ নোর্স কেপলার ওয়েসেলস আইসিসি প্লেয়ার র‌্যাঙ্কিং উইজডেন বর্ষসেরা ক্রিকেটার ক্রিকেটের ব্যাটিং গড়ের তালিকা আন্তর্জাতিক ক্রিকেটে অংশগ্রহণকারী পরিবারের তালিকা উইকিমিডিয়া কমন্সে ডাডলি নোর্স সংক্রান্ত মিডিয়া রয়েছে। ইএসপিএনক্রিকইনফোতে ডাডলি নোর্স (ইংরেজি) ক্রিকেটআর্কাইভে ডাডলি নোর্স (সদস্যতা প্রয়োজনীয়) (ইংরেজি)
ঢাকা বিভাগ ক্রিকেট দল

ঢাকা বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে ঢাকা বিভাগের প্রতিনিধিত্ব করে। দলটি ধানমন্ডি ক্রিকেট স্টেডিয়ামকে হোমগ্রান্ড হিসাবে ব্যবহার করে। জাতীয় ক্রিকেট লীগ (৫) – ২০০১–০২, ২০০৩–০৪, ২০০৪–০৫, ২০০৬–০৭, ২০১৩-১৪ এক দিনের ক্রিকেট লীগ (২) – ২০০৬–০৭, ২০০৯–১০ Green Delta National Cricket League 2000/01 Table from CricketArchive, URL retrieved 17 January 2006 Ispahani Mirzapore Tea National Cricket League 2001/02 Table from CricketArchive, URL retrieved 17 January 2006 Ispahani Mirzapore Tea National Cricket League 2002/03 Table from CricketArchive, URL retrieved 17 January 2006 Ispahani Mirzapore Tea National Cricket League 2003/04 Table from CricketArchive, URL retrieved 17 January 2006 Ispahani Mirzapore Tea National Cricket League 2004/05 Table from CricketArchive, URL retrieved 17 January 2006 Ispahani Mirzapore Tea National Cricket League 2005/06 Table from CricketArchive, URL retrieved 28 March 2006 Ispahani Mirzapore Tea National Cricket League 2006-07 Table from CricketArchive, URL retrieved 1 April 2015 Ispahani Mirzapore Tea National Cricket League 2007-08 Table from CricketArchive, URL retrieved 1 April 2015 Ispahani Mirzapore Tea National Cricket League 2008-09 Table from CricketArchive, URL retrieved 1 April 2015 National Cricket League 2009-10 Table from CricketArchive, URL retrieved 1 April 2015 National Cricket League 2010-11 Table from CricketArchive, URL retrieved 1 April 2015 Walton National Cricket League 2011-12 Table from CricketArchive, URL retrieved 1 April 2015 Walton National Cricket League 2012-13 Table from CricketArchive, URL retrieved 1 April 2015 National Cricket League 2013-14 Table from CricketArchive, URL retrieved 1 April 2015 Walton National Cricket League 2014-15 Table from CricketArchive, URL retrieved 1 April 2015
গুজরাত এক্সপ্রেস

গুজরাত এক্সপ্রেস হলো ভারতের রেল পরিসেবার একটি রেল পরিবহন। গুজরাত হলো ভারতের পশ্চিমের একটি রাজ্য যা কিনা ভারতের পশ্চিমের হীরা হিসাবে বিবেচিত। এখানে প্রায় ৬ কোটির অধিক মানুষের বসবাস। এই গুরুত্বপূর্ণ এবং প্রাচীন স্মৃতী বিজারিত শহরের জনগনকে এখান থেকে মুম্বাই নগরিতে আনা নেয়ার কাজটি করে গুজরাত এক্সপ্রেস একটি গুরুত্বপূর্ণ ভূমিকা রাখে যাত্রী পরিবহনের ক্ষেত্রে। ১৯০১১/১৯০১২ গুজরাত এক্সপ্রেসে বর্তমানে ২ টি এসি চেয়ার বগি আছে, ২ টি প্রথম শ্রেনীর বগি, ১০ টি দ্বীতিয় শ্রেণীর বগি এবং ৮ টি সাধারণ বগি রয়েছে। তবে ভারতের বেশীর ভাগ ট্রেন সেবার মতো, ভারতীয় রেলওয়ে কর্তৃপক্ষের নির্দেশক্রমে যেকোন সময় বগির সন্নিবেশ সমূহ পরিবর্তন হতে পারে প্রয়োজন অনুসারে। ১৯০১১ গুজরাত এক্সপ্রেস ৪৯১ কিমি এর বিশাল দুরত্ব অতিক্রম করে ৯ ঘণ্টা ১০ মিনিটে (৫৩.৫ কিমি/ঘণ্টা) এবং ফিরতি পথে ১৯০১২ গুজরাত এক্সপ্রেস সময় নেয় ৯ ঘণ্টা ২৫ মিনিট(৫২.১৪ কিমি/ঘণ্টা)। যেহেতু ট্রেনটির গড় গতি ৫৫ কিমি/ঘণ্টার তুলনায় কম সেহেতু ভারতীয় রেলওয়ে এর নিয়মানুসারে এটা তার টিকিটের মূল্যর সাথে সুপারফাস্ট সারচার্জ যুক্ত করে ভাড়া নির্ধারন করতে পারে না। গুজরাত এক্সপ্রেস মুম্বাই থেকে আহমেদাবাদ যাওয়ার জন্য একটি জনপ্রিয় ট্রেন। এটি সোম, মঙ্গল, বুধ, বৃহস্পতিবার, শুক্র, শনি এবং রবিবার অর্থাৎ দৈনিক চলাচল করে থাকে এবং প্রতিদিন মুম্বাই ছেড়ে যায় সকাল ৫:৪৫ মিনিটে এবং আহমেদাবাদ পৌছে দুপুর ২:৫৫ মিনিটে। চলার পথে এটি বিভিন্ন স্থান স্পর্শ করে যেমন; মুম্বাই সেন্ট্রাল, দাদার, বরিভেইল, বোইসার, দাহানু রোড, উমবারগ্রাম রোড, ভিলাদ, ভাপি, উদ্ভাদা, ভালসিদ, বিলিমোর জং, নাভার্সি, সুরাত, কিম, কোসাম্বা জং, আনক্লেস্বর জং, ভারুচ জং, পালেজ, মিয়াগাম কার্জন, ভাদোদাড়া জং, আনন্দ বরিয়াভ, নাদীয়াদ জং, মাহেমদাভাদ খেদা রোড, বারেজাদি, মানিনাগর, আহমেদাবাদ। এবং ফিরতি পথে একই পথে ফিরে আসে। এটি ট্রেনটিকে এই পথের সবচেয়ে জনপ্রিয় ট্রেন হিসাবে ধরা হয়। ফিরতি পথে এটি আহমেদাবাদ জংশন ছেড়ে যায় সকাল ৭:০০ টায় এবং মুম্বাই পৌছে বিকাল ৪:২৫ মিনিটে। এই পথেও ট্রেন দৈনিক ভিত্তিতে চলাচল করে। "19011/Gujarat Express"। indiarailinfo.com। সংগ্রহের তারিখ ৯ অক্টোবর ২০১৫।  "Gujarat Express Coaches"। cleartrip.com। ৪ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৫।  "19011,Gujarat Express Route"। erail.in। সংগ্রহের তারিখ ৯ অক্টোবর ২০১৫।  "19012, GUJARAT EXPRESS"। erail.in। সংগ্রহের তারিখ ৯ অক্টোবর ২০১৫।
টোটেমবাদ

টোটেমবাদ হল মানুষ এবং প্রকৃতির মধ্যে সম্পর্কগত একধরনের বিশ্বাস। 'টোটেম' শব্দটির অর্থ “আমার এক আত্মীয়”। আমেরিকা, আফ্রিকা ও অস্ট্রেলিয়ার আদিম অধিবাসীদের মধ্যে এর বিবরণ পাওয়া গেছে। জাতিগত গোষ্ঠীগুলির মধ্যে গবেষণার ক্ষেত্রে এটি একটি গুরুত্বপূর্ণ বিষয়। সাধারণত, কোন একটি স্বজাতির গোষ্ঠীর টোটেম একটি প্রাণী বা গাছ হয়ে থাকে। এগুলোকে তাদের কোন পবিত্র বস্তু হতে হয় এবং কেবলমাত্র তাদেরই অধিকারভুক্ত হতে হয়। Betsy Malloy (2014). "Totem Poles: A Brief History of Totem Poles". About.com: California Travel website. Retrieved 29 March 2014. Frazer, J.G. (1910) Totemism and Exogamy (4 vols) London: Macmillan. Levi Strauss, C. (1962) (1969) Totemism, Harmondsworth: Penguin. Barfield, Thomas (ed) (1997) The Dictionary of Anthropology, Blackwell. Bernard, Alan and Spencer, Jonathan (eds) (1996) Encyclopedia of Social and Cultural Anthropology, Routledge. উইকিমিডিয়া কমন্সে টোটেমবাদ সংক্রান্ত মিডিয়া রয়েছে। উইকিঅভিধানে টোটেমবাদ শব্দটি খুঁজুন।